Aulus Caecina Alienus

Aulus Caecina Alienus (nescimus, quando natus sit, mortuus est anno 79) senator Romanus primo saeculo post Christum natum fuit. Patria eius Vicetia eratTacitus, Historiae, III 8,1. Anno 67/68 quaestor in Hispania Baetica erat. Galba imperator eum legatum Legionis IV Macedonicae in Germania Superiore fecit. Anno 69 ad Vitellium imperatorem transiitDe causis huius consilii Tacitus (Historiis I 53) haec rettulit: "At in superiore Germania Caecina, decorus iuventa, corpore ingens, animi immodicus, scito sermone, erecto incessu, studia militum inlexerat. hunc iuvenem Galba, quaestorem in Baetica impigre in partis suas transgressum, legioni praeposuit: mox compertum publicam pecuniam avertisse ut peculatorem flagitari iussit. Caecina aegre passus miscere cuncta et privata vulnera rei publicae malis operire statuit". et dux militum Vitellianorum exercitum, quo Helvetios vicitTacitus, Historiae, I 67-68, in Italiam duxit. Apud Bedriacum 14 Aprilis 69 cum Fabio Valente exercitum Othonis vicitTacitus, Historiae, II 24pp et primo Lugduni, deinde Romae a Vitellio honoratus estTacitus, Historiae, II 59,3. Cum Fabio Valente consulatum suffectum mensibus Septembris et Octobris anni 69 accepitTacitus, Historiae, II 71,2. Sed post cladem a Vespasiano acceptam et mortem Fabii Valentis Galba eum 30 Octobris, unum diem ante finem consulatus, magistratu expulit et Rosium Regulum consulem per unum diem fecitTacitus, Historiae, III 37. Cum postea ad Flavianam partem transire conaretur, militibus suis impeditus estTacitus, Historiae, II 99,1. Tamen Vitellius eum ducem militum contra Flavianos fecitTacitus, Historiae, II 99-101. Post victoriam Marci Antonii Primi, legatis Legionis VII Galbianae, Caecina captus ad Vespasianum imperatorem missus estTacitus, Historiae, III 31,4 scripsit: "Sed ubi Caecina praetexta lictoribusque insignis, dimota turba, consul incessit, exarsere victores: superbiam saevitiamque (adeo invisa scelera sunt), etiam perfidiam obiectabant. obstitit Antonius datisque defensoribus ad Vespasianum dimisit"., qui eum comiter accepit atque ornavit. Anno 79 autem a Tito imperatore propter quandam coniurationem necatus estCassius Dio, LXVI 16,3.

 Notae 

Categoria:Consules
Categoria:Senatores
Categoria:Mortui 79
Categoria:Nati saeculo 1